MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Somaalia terroristid ohustavad Somaalia inimeste elu.
Somaalid on pikka aega olnud evangeeliumi suhtes suletud.
Mõjuvõimas islami kultuuriruum
on muutnud nad evangeeliumi suhtes peaaegu kättesaamatuks.
Ometi on nende võitmisel Kristusele käsil üks uus etapp
ja somaalid avanevad evangeeliumi sõnumile
rohkem kui eales varem.
Mida see tähendab ja milline on meie ülesanne selles?
Sellest räägivad misjonärid Kasper Mäkinen ja Sami Konttinen
ja ka Märtrite Hääle tegevjuht Hannu Lahtinen.
Tere tulemast vaatama saadet "Märtrite Hääl"!
Räägime seekord somaalidest,
kes on soomlaste jaoks üsnagi tuntud rahvas,
kuna neid on tulnud Soome tuhandete kaupa.
Tänases vestluses osaleb kolm musketäri
või viisakamalt öelduna kolm härrasmeest.
Hannu, Kasper ja Sami - tere tulemast saatesse!
Aitäh!
Somaalid ei ole just palju kuulnud evangeeliumi
ja nad kardavad kristlasi.
Sellest siis seekord räägimegi.
Sami,
kuidas on somaalid laienenud väljaspoole oma maa piire?
Neid leidub üle maailma
ja eriti pagulastena Euroopas ning Põhja-Ameerikas.
Aga neid on märgatavalt suur hulk
ka naabermaades Etioopias ja Keenias.
Pakutakse, et Keenias elab 4 miljonit somaallast
ja Etioopias 7-10 mijonit somaallast.
Statistika kohaselt kasvab nende arv jõudsasti,
kuna neil on ka suured pered ja nad on hästi viljakad.
Just nii nagu Uganda ühes oma rahvaga
on jõudsasti kasvav ja leviv rahvas.
Kui võimsalt on evangeelium nendeni jõudnud ja seal levinud?
Peab tõdema, et kuigi viimasel ajal on kuulda,
et midagi on sündimas ja evangeelium levib seal,
on siiski tegu rahvaga,
kelleni on kõige vähem evangeeliumiga jõutud.
Jutt käib 0,2% rahvast ehk väga väikesest hulgast.
Nii et tõeline suur väljakutse misjonitöö jaoks.
Milliseid väljakutseid Somaalia evangeeliumi kuulutusele esitab?
Nii Somaalias kui selle naabermaades
on nende territoorium väga korralikult nende kontrolli all.
Seal valitsev islam on vägagi agressiivne ja jõuline.
Nii on sisuliselt võimatu minna sinna avalikku misjonitööd tegema,
sest see tooks hoobilt tõsiseid probleeme kaasa.
Väljakutseks ongi see ohtlikkus ja raskused,
sest naabermaades on muidu suuri kiriku kogukondi,
kellel oleks tohutu potentsiaal tegutseda somaalide keskel,
aga kes teevad seda ülivähe.
Ühtlasi on misjoniorganisatsioonid seal väga vähe midagi teinud.
Samas ise näen ja kogen, et praegu on kui mobiliseerimise aeg,
mille käigus usutakse, et Jumal saab liigutama midagi.
Rääkides võimalustest,
siis Somaalia naabermaades Etioopias ja Keenias
on suuri kogudusi ja rohkelt kristlasi.
Kui nende silmad avaneks ja nad asuks tegutsema,
oleks ka suured võimalused
saata kristlastest somaalidega midagi korda
ja võita somaale Kristusele.
Ehk siis hirmust peaks võitu saama,
isegi, et seal on terroristid,
kes teevad kõik endast oleneva selle vältimiseks.
Naabermaadest vaadatuna on probleem selles,
et somaalidel on nende etnilise väljanägemise tõttu
otsekui tugev pitser otsa ees.
Seda eriti Keenias, kus on toimunud terroriakte.
Möödunud aasta jaanuaris toimus üks selline ühes Nairobi hotellis.
Nii et kui juba kuskil nähakse somaallast,
on nende esimene mõte kohe: "Ega see äkki terrorist ole?"
Nii pole ka kogudused osanud neid omaks võtta,
samas kui Somaalia kristlased vajaksid vaimulikku kodu,
piibliõpetust ja kõike muud sellega kaasnevat.
Nii et see on üks paras väljakutse.
See on nüüd tõesti asjatundja tähelepanek,
sest sa, Sami, oled elanud ju Keenias nüüd juba 5 aastat.
Üldkokkuvõttes isegi kauem,
aga eks ma ole tõesti seda olukorda pikalt jälginud.
Üks asi on muidugi see,
et Somaalia ja naabermaade Etioopia ja Keenia vahel
on tohutult pikk piir
ja nad saavad seda kergesti ületada,
mis muudab olukorra keerulisemaks, kuna somaale on raske tabada.
Hannu, selle aasta Märtrite Hääle 4. numbris
on huvitav kirjutis,
kus räägitakse ühest šeigist, kellel on korralik probleem.
Mis probleem see siis on?
See on seotud sellega, millest Sami just rääkis.
Kuigi Somaalia on ühtpidi raudselt kindlustatud paik,
kust väga palju head ei kuule,
siis viimastel aegadel on üht-teist siiski kuulda olnud.
Nii on meil selles ajakirjas väljavõte
ühe Somaalia šeigi reedesest jutlusest.
Reede on ju nende jaoks peamine kuulutuspäev,
kus nad edastavad oma kõige olulisema sõnumi.
Väljavõte ta õnest kõlab nii:
"Nairobis elav tuntud Somaalia šeik hoiatas oma reedeses kõnes,
et Somaalia pole enam 100% moslemimaa."
Selle peale võib tõesti "Halleluuja!" öelda.
"Ta ütles, et paljud noored hülgavad islami.
Ta õhutas kuulajaid võtma nende osas midagi ette,
kes hülgavad islami
või räägivad ristiusust sotsiaalmeedias."
Ta õhutas kuulajaid olema valvel,
tuues esile ühe 2017. a. uurimuse,
mille kohaselt 24% moslemite perre sündinutest
ei pea end enam moslemiks.
See on otsekui õli tulle valamine
ja samas inimesed mõistavad, et evangeeliumi kuulmine on hea asi.
Milline aga on siis sealsete kristlaste olukord?
Langevad nad tõsise tagakiusu ohvriks?
Jaa, Somaalia on aastaid olnud TOP3 riigi hulgas,
kus on kõige raskem olla kristlane ja kus kristlasi kiusatakse taga.
Somaalia puhul käib jutt
ikka väga tõsisest ja äärmuslikust tagakiusust.
Somaalias ei sallita ühtki kristlast ega kirikuhoonet.
Kristlust ei mingilgi kujul.
See on totaalselt keelatud.
Kui veel mõelda sealsetele aastaid kestnud sisesõdadele
suurte hõimude ja klannide vahel,
kes on võtnud seaduse ja õiguse mõistmise enda kätte.
Lisaks veel hästi tuntud islami terrorirühmitus al-Shabab.
Need kõik loovad aluse neile tagakiusudele.
Iga Somaalias kristlaseks saanu langeb nende tagakiusu ohvriks.
Olen kuulnud neid lugusid sellest,
mis siis juhtub, kui keegi kristlaseks saab.
Paljusid neist pekstakse
ja vastavalt islami õpetusele suletakse pimedatesse ruumidesse.
Mõtlen ühele inimesele, kes oli ahelais ega pääsenud kuidagi liikuma.
Ka ei saanud ta kuidagi süüa,
vaid ta ootaski nö oma surmaotsust.
Sageli ka, kui saadakse teada, et keegi on hüljanud islami,
see inimene tapetakse kohe koha peal.
Seal väga mingit kohtus käimist pole.
Mõeldes samas sellelegi, mida Sami rääkis,
et somaale oma paljudes teisteski Aafrika maades -
Keenias, Etioopias ja Ugandas,
siis see tagakius ei piirdu vaid Somaalia endaga.
Kuna hõimud seisavad tugevalt oma pärandi eest,
sunnitakse ka oma rahvast hoidma kinni oma esiisade usust.
Nii tundub, et viimase 10 aasta jooksul
on see tagakius intensiivistunud ja kasvanud.
Samal aja, kui noor Somaalia kogudus on pead tõstmas,
mida varasemalt pole kunagi olnud.
Nii on vastaste taktika rünnata eelkõige koguduse juhte,
et kõrvaldada nemad.
Meil on seal piirkonnas üks turvakodu,
mille juhataja on taaskord saanud tapmisähvarduse.
See on selge, et kui juhid saavad vaigistatud
või üldse pildilt ära,
siis see mõjutab ka ülejäänud seltskonda.
Siit edasi aga ongi hea rääkida sellest turvakodust.
Märtrite Häälel on siis Ida-Aafrikas üks turvakodu,
nii et räägime sellest veidi.
Kasper, sa külastasid just hiljaaegu seda turvakodu.
Mis sulle sealt eriliselt silma jäi ja sulle mõju avaldas?
Tõsi, külastasime koos Samiga sealset turvakodu,
mis oli iseenesest tore.
Tegu oli otsekui iga teise majaga sealses elamurajoonis.
Väliselt ei saa küll kuidagi aru, et tegu oleks nö kui majakaga,
milleks seal elavad neiud seda kutsuvad.
See on nende majakas ja turvapaik.
Oli võrratu näha,
et see on väga kodune ja turvaline paik nende jaoks.
Vesteldes seal nende naistega selgus see sama,
millest Hannu juba rääkis,
et nii mõnigi neist oli pidanud viibima pikka aega kuskil suletud ruumis,
kus neid vangistuses hoiti.
Nii on selline kodune paik nende jaoks parim,
kus nad ei pea hirmu tundma
ja kus nad võivad kasvada oma usus.
Ühtlasi aga jagada oma elu teiste naistega,
kes on samuti kristlaseks saanud.
Seal on kindlasti ka värskelt kristlaseks saanud naisi.
Mainisid usus kasvamist. Kuidas see teostub?
Seal elavad naised on nii vanuse kui usu poolest noored
ehk siis tegu on vastpöördunutega.
Mõni neist on ehk alles aasta olnud usklik
või vähemgi veel.
Osad neist räägivad inglise keelt, teised jälle mitte,
rääkides vaid oma emakeeles.
Samas on neil seal regulaarsed piiblitunnid,
mille käigus võetakse süstemaatiliselt läbi
Piibli raamatuid ja peatükke
ja mille põhjal õpetatakse teatud asjadest.
Kuulsin, et näiteks koroona ajal
võtsid nad päevas läbi 8 peatükki ja arutlesid siis nende üle.
Nii et nad saavad igati süstemaatilist õpetust,
tänu millele nad siis ka kasvavad usus
ja kuulevad asjadest, millest nad pole kunagi kuulnud.
Kas mõni asi pani sind ka tõsiselt mõtlema?
Suheldes seal erinevate tüdrukutega,
mõistsin, milline täispööre see on vahetada islam ristiusu vastu.
Nende lugude kuulmine panigi tõsiselt mõtlema
ja sai väga reaalseks,
kuna kuulsin ju neid lugusid reaalsete inimeste käest.
Paljud neist naistest on kogenud tagakiusu ja raskusi
teisteski eluvaldkondades.
Nii et see paneb tõsiselt mõtlema,
kui kuuleb neid ehedaid lugusid ehedate inimeste poolt.
Olen kuulnud,
et tüdrukud võivad teatud moel teisi evangeliseerida.
Kuidas see võimalik on?
Sest seal turvakodu seinte vahel on kõik turvaline
ja samas ei saa sealt väga välja minna kuulutama,
sest muidu saaks see turvakodu ju paljastatud.
Tõsi ta on, et nad ei saa otseselt "joosta lahingusse võitlema"
ehk minna otseselt jagama maailma parimat sõnumit.
Samas saab avaldada mõju sotsiaalmeedia kaudu.
Nii ütlesidki paljud tüdrukud,
et neil on nö libakontod erineva nime alt kui nende päris nimi.
Nad on nii Facebookis kui teisteski keskkondades,
kus nad saavad erinevates kogukondades jagada.
Seal on nii Somaalia kristlasi kui ka moslemeid
ja seal nad siis arutavad ning vahel ka väitlevad
nende tõdede üle.
See on toonud kaasa väga häid arenguid
ja nii mõnigi on selle kaudu saanud kristlaseks. - Tänu Jumalale!
Alles möödunud nädalal andis 7 somaallast oma elu Jeesusele
ja neid hakatakse nüüd jüngerdama.
Ühtlasi rääkis üks tüdruk, et ta ise on alles aasta olnud usklik,
aga selle aasta jooksul on ta erinevate suhtluskanalite kaudu
juhtinud 12 uut inimest Jeesuse juurde.
See koputab veidi me südametunnistusele,
et kuidas on lood me evangeliseerimistega?
Räägime ka selle turvakodu turvalisusest ja kaitsest,
sest kõige olulisem on see, et see ei saaks paljastatud.
Kuidas selle eest seistakse?
See turvakodu asub suurlinnas,
aga samas mitte otseselt selle südames.
Ehk siis lähedal küll kõigile teenustele ja kõigele vajalikule,
aga samas pole kellelgi aimugi, kus see asub.
Nagu öeldud - väliselt ei eristu see millegi poolest.
Ühtlasi on seal panustatud valvesse
nii nagu paljudes Ida-Aafrika maades on öövalvur ja väravavaht
ja võib-olla ka hoovipoiss,
kes valvab, et sinna ei tuleks soovimatuid külalisi või tagakiusajaid.
Samas aga pole selle tagamine igakord lihtne või ka 100% kindel,
sest naabrid võivad ehk ikka midagi märgata.
Eriti seda, et suurem hulk noori naisi läheb kõik ühte kohta.
Nii võivad jutud levida
ja sellega võivad kaasneda omad riskid.
Hannu, mainisid ennist,
et olid ühenduses selle turvakodu juhiga
ja sa tead nende hetkeolukorda.
Milline see hetkeolukord siis on ja milliseid riske see endas kätkeb?
Seal käib pidevalt kassi-hiire mäng.
Islamistid üritavad leida seda turvakodu, mida me toetame
ja samas teisigi sarnaseid kohti,
kus kristlaseks saanud somaalid viibivad.
Nad kasutavad selleks erinevaid taktikaid ja ka tehnikat.
Lisaks sellele võivad nad teeselda kristlaseks olemist,
mida tehakse ka Lähis-Idas.
Nad teesklevad pöördumist ja huvitatust,
samas kui see ei vasta tõele.
Nii tuleb olla äärmiselt valvel,
et teha vahet, kes on tõeliselt pöördunud
ja kes mitte.
Nii läheb selles kõiges vaja Püha Vaimu abi.
Üks hetkeolukord aga on täiega ohtlik
ja põhjustanud meile rohkelt pingeid ja südamevalu.
Nagu juba öeldud - 100%-turvalisust ei saa kunagi tagada
Me jalgealune on läinud tuliseks seetõttu,
et see koht on tuvastatud.
Valvuri koer on mürgitatud
ja sinna on saadetud sõnumeid:
"Me teame, kus te olete ja me teeme teile otsa peale."
Sellised sõnumid.
Ja muidki asju, millest ma ei saa siin saates jagada.
Samas on tänupõhjus see, et oleme leidnud uue koha.
Just nagu Jeesus ütles Matteuse 10:23:
"Kui teid kiusatakse taga ühes linnas, põgenege teise!"
See on üks osa sellest evangeelsest tööst.
Samas loeme Apostlite tegudest 8:4,
et tagakiusatud, kes olid hajutatud, kuulutasid kõikjal Jeesusest.
Nii et üht või teistpidi saab ka uusi inimesi usklikuks.
Nii et see on see olukord, milles hetkel oleme.
Miks aga somaalid nii olulised on?
Märtrite Hääl tegutseb ju erinevates paikades üle maailma,
kus väljakutseid esineb kõikjal.
Mingil põhjusel aga on Somaalia võimsalt esile tõusnud.
Vastab tõele.
Tundub, et erinevaid rahvaid tõstetakse eriaegadel kui orbiidile
ja nii tõusis ka meie silme ette kui leegitsevate tähtedena "somaalid".
Põhjus vast selles, millest Sami ja Kasper juba rääkisid,
et nad ei ole veel kuulnud sõnumit Jeesusest Kristusest,
ainsast Päästjast ja pattude lepitajast,
kes suri Kolgata ristil ka iga somaali eest.
Igal ühel neist on õigus kuulda seda sõnumit,
et nõnda on Jumal maailma armastanud - sh Somaaliat,
et Ta oma ainusündinud Poja on andnud.
Just seda sõnumit me tahamegi Märtrite Hääle kaudu jagada,
tehes seda koostöös teistega,
et jõuda nendeni, kelleni veel pole jõutud
ja toetada ka eesliini evangeliste.
See on alati olnud üks me töö põhieesmärke.
Iga eesliinile mineja teab, et see tähendab higi, verd ja pisaraid.
Nad teavad, et nad võivad naaseda veristena
ja on ka neid, kes ei naasegi.
Sel kõigel on kõrge hind,
aga samas on Jeesus surnud iga sealse inimese eest
ja seetõttu tahame ka sinna minna ning seda tööd toetada.
Sest tundub ka, et Somaalia osas on kui alanud üks uus aeg
ja nii tahame kogu südamest toetada sealset tööd.
Meil on lausa südames mõtteid ja nägemus, et laiendada sealset tööd,
et see võiks levida eripiirkondadesse.
Ütlesin seal ühel koosviibimisel,
et marss Somaalia pealinna Muqdishosse
on alanud.
Tahame marssida sinna ja viia sinna Jeesuse evangeeliumit,
sest see on see sõnum,
mida see sõdadest ja kõigest muust hävitatud maa vajab.
Seal on palju murtud südameid ja hävitatud kodusid,
kus vajatakse seda sõnumit.
Kas te tahaks veel lühidalt midagi esile tõsta?
Nii minuti jagu.
Kui Somaalia naaberriike tabavad vahel terrorirünnakud,
siis sageli mõeldakse esimese asjana - ka kristlaste poolt,
kuidas parendada oma turvalisust.
Aga see räägib hoopis vaimsest pimedusest ja kurjusest,
mis seal valitseb ja sealt esile purskub.
Nii mõjutab ka Somaalia paljuski piirkondlikku turvalisuse teemat,
aga usun, et kui evangeelium sinna jõuaks,
siis see muudaks kõike.
Ja see halb olukord, milles Somaalia on olnud -
nende ainsaks lahenduseks sellele ongi evangeelium.
Küsimus pole vaid selles, et seal on mittekristlased,
aga pimedus ja kurjus valitseb seal ka mitmel muul moel.
Nii et tahaks näha suurt muutust kõige selle osas.
Hannu, sul on veel midagi olulist
me ajakirjade, raamatute ja sotsiaalmeedia lehtede kohta öelda,
mille kaudu vaatajad saavad infot tagakiusatud kristlaste kohta.
Ajakiri "Märtrite hääl" on kahtlemata otsekui me lipulaevaks.
See ilmub kuus korda aastas ja nende vahe peal väike uudiskiri.
Tegu on tasuta ajakirjaga,
mille kaudu saada osa erinevatest lugudest
ja olla tagakiusatud inimeste kõrval.
Me ei taha, et nad kannataks üksi ja vaikides,
vaid me tahame elada välja Jumala Sõna,
mis õhutab meid pidama meeles vangistatuid ja piinatuid;
olema nende kõrval ja toetama neid.
Seda nii Somaalias kui igal pool mujalgi.
Märtrite Hääl tegutseb eripaigus üle maailma
ja jagabki kristlaste olukorrast.
Ühtlasi annab see aimu, mille eest palvetada
ja saada osa ka tänupõhjustest.
Nii saab igaüks anda oma osa ühel või teisel moel.
Lisaks sellele on ajakirja tagakaanel toodud välja lingid,
mille kaudu meid on võimalik kuulda ja vaadata.
Erinevad tele- ja raadiosaated, võrratud podcastid jne.
Radio Dei ja Radio Patmos edastavad iga nädal me saateid.
Lisaks me Facebooki ja Instagrami lehed.
Püüame võimalikult laiaulatuslikult rääkida sellest,
kuidas me usuõdedel-vendadel läheb.
Ühtlasi on mul alati kombeks rääkida mõnest raamatust,
mis on mu enda südant väga sügavalt puudutanud.
Kui raamat ei kõneta mind, siis ma ka ei reklaami seda,
aga see raamat oli üks esimesi, mida siin ametisse asudes lugesin.
See raamat räägib kaheksast naisest eripaigust üle maailma.
Lugesin igal õhtul ühe naise lugu ja elasin nende maailma sisse,
mõeldes, millistes oludes nad hakkasid uskuma Jeesusesse
ja kui palju see neile maksma on läinud.
See pakub sulle endale lohutust ja tröösti,
et Jumal on alati meiega ega hülga meid kunagi.
See "Põlevad südamed" on klassika,
mis on tellitav me E-poest.
Soovitan seda raamatut nii naistele kui meestele.
Aitäh head sõbrad!
Oli ülimalt oluline, et saime rääkida Somaalia olukorrast
ja saame palvetada Somaalia kristlaste eest
ja veelgi enam nende eest, kes veel ei tunne seal Jeesust.
Usume näha võite seda tööd tehes.
Aitäh Hannu, Sami ja Kasper ning olge väga õnnistatud!
Aitäh!
Tõlge: Anne-Ly Raukas